Kaijveidīgie

Kaijveidīgie, kaijveidīgo apakškārta (Lari) ir viena no tārtiņveidīgo kārtas (Charadriiformes) apakškārtām. Tā apvieno 7 tārtiņveidīgo putnu dzimtas, no kurām pazīstamākās ir kaijas, klijkaijas, zīriņi un alki. 

Nesenā pagātnē kaijveidīgo apakškārtā tika sistematizētas tikai 3 dzimtas:Suborder Lari kaiju dzimta, kas apvienoja kaiju un zīriņu sugas, klijkaiju dzimta un smēlējzīriņu dzimta. Tomēr pēdējo gadu molekulārie un DNS pētījumi ir ieviesuši izmaiņas putnu klasifikācijā un dzimtu skaits apakškārtā ir pieaudzis.

Izplatība
Kaijveidīgie putni ir sastopami visā pasaulē, sākot ar Arktiku un beidzot ar Antarktiku. Latvijā var novērot 36 kaijveidīgās sugas: 17 no kaiju dzimtas, 8 no zīriņu dzimtas,Kaiju dzimta 5 no alku dzimtas,Alku dzimta (Alcidae) 4 no klijkaiju dzimtas,Klijkaiju dzimta (Stercorariidae) 2 no bezdelīgtārtiņu dzimtas.Bezdelīgtārtiņu dzimta (Glareolidae) No kaiju dzimtas Latvijā visbiežāk sastopama ir sudrabkaija (Larus argentatus) un kajaks (Larus canus). No zīriņu dzimtas - upes zīriņš (Sterna hirundo). Visi kaijveidīgie putni, izņemot bezdelīgtārtiņu dzimtu (Glareolidae), ir tipiski ūdensputni.Paleogene Fossil Birds 

 Sistemātika 
 Kaijveidīgo apakškārta (Lari)
 Alku dzimta (Alcidae)
 Bezdelīgtārtiņu dzimta (Glareolidae)
 Kaiju dzimta (Laridae)
 Klijkaiju dzimta (Stercorariidae)
 Krabju tārtiņu dzimta (Dromadidae)
 Smēlējzīriņu dzimta (Rhynchopidae)
 Zīriņu dzimta (Sternidae)

 Atsauces 

 Ārējās saites 
 Lari (suborder)

Kategorija:Tārtiņveidīgie